[{"text_idx": "#000000", "text": "Emalahutusvo\u0303re plastikust 425 x 510 mm"}, {"text_idx": "#000001", "text": "Konkurentsitult parima kvaliteediga plastikust emalahutusvo\u0303re, mida oleme oma mesilas kasutanud ja mille pilusid mesilased ei kaldu vaigu ega vahaga kinni ehitama. See omakorda tagab parema ventilatsiooni, tugevama pere ja suurema meesaagi."}, {"text_idx": "#000002", "text": "Emalahutusvo\u0303re kasutatakse ema liikumisvabaduse piiramiseks va\u0308ljaspoole haudmekorpust. Nii on ema paiknemine alati teada ning haue on meekorpustest eraldatud. Plastikust emalahutusvo\u0303ret vo\u0303ib kasutada ilma raamita. Tema headeks ku\u0308lgedeks on soodne hind ja mugav transportimine. Erinevalt metallist emalahutusvo\u0303rest ei ole karta, et traadid la\u0308hevad ko\u0303veraks ja vo\u0303re kaotab oma kuju. Talub ha\u0308sti igasugust painutamist. Kui kasutatakse ilma raamita, siis ei pa\u0308a\u0308se lesed ehk isasmesilased tarust va\u0308lja (juhul kui hauet on vo\u0303re kohal), ja\u0308a\u0308vad vo\u0303re vahele kinni ja kuivavad. Ummistuste va\u0308ltimiseks tuleks tarusid va\u0308hemalt kord na\u0308dalas kontrollida ja vo\u0303re peale ja\u0308a\u0308nud lesed tarust na\u0308iteks katuse kaudu va\u0308lja lasta."}, {"text_idx": "#000003", "text": "Sagedamini on pesakorpus paigutatud emalahutusvo\u0303re alla ja meekorpused vo\u0303re peale, kuid on ka teistsuguseid praktikaid. Mo\u0303ned mesinikud (sealhulgas meie) paigutavad ema koos pesakorpusega emalahutusvo\u0303re peale ja lisavad meekorpused vo\u0303re alla. Mo\u0303nikord kutsuvad konservatiivsemad mesinikud seda \u201claisa mesiniku vo\u0303tteks\u201d, kuna perede la\u0308bivaatamine on kergem ning pesakorpuse kontrollimiseks ei pea maha to\u0303stma raskeid meekorpuseid, mis paratamatult tekitab mesilasperele stressi. Ko\u0303ige olulisem tehniline erinevus seisneb aga selles, et su\u0308lem ei pa\u0308a\u0308se koos vana emaga a\u0308ra lendama, mis sa\u0308a\u0308stab oluliselt mesiniku aega ja na\u0308rvikulu. Lisaboonusena vo\u0303ib suve lo\u0303puks olla teil kahe emaga pere \u2013 u\u0308ks vo\u0303re peal ja teine vo\u0303re all. Sellisel puhul on peale meevo\u0303ttu kolm vo\u0303imalust: (1) vo\u0303re eemaldamisel emad kokku lasta (tugevam ja\u0308a\u0308b ellu) ja koondada taru nagu tavaliselt, (2) eemaldada ise u\u0308ks emadest ja koondada taru nagu tavaliselt, (3) panna talvituma kaks peret, kes ja\u0308rgmisel aastal mo\u0303lemad korralikku saaki annavad. Kuna suir on paigutatud peamiselt alumisse korpusesse, siis tuleb seda perede vahel vajadusel u\u0308mber jagada."}, {"text_idx": "#000004", "text": "Kogenud mesinikud vo\u0303ivad hakkama saada ka ilma emalahutusvo\u0303reta, paigutades uue korpuse lisamisel ka\u0308rgesid tarus ringi nii, et ema ei saaks minna munema meekorpustesse. Sellegipoolest vo\u0303ivad emad pakkuda vahel u\u0308llatusi, misto\u0303ttu emalahutusvo\u0303re kasutamine on u\u0308ks kindlamaid mooduseid mesilaspere tegevust kontrolli all hoida."}, {"text_idx": "#000006", "text": "Emalahutusvo\u0303re mo\u0303o\u0303dud on 425 mm x 510 mm."}, {"text_idx": "#000008", "text": "Emalahutusvo\u0303re metallist 390 x 490 mm\nLangstroth raami detailid 100 tk ettetellimisel"}, {"text_idx": "#000009", "text": "Emalahutusvo\u0303re metallist 390 x 490 mm"}, {"text_idx": "#000010", "text": "Langstroth raami detailid 100 tk ettetellimisel"}]